તો એ વિશે કહેવાયું છે કે, માત્રા તથા સંયોગ વિરુદ્ધ ભોજન કરવાથી, અધ્યશન એટલે કે ભોજન પચ્યું ન હોય તેવી અજીર્ણાવસ્થામાં ભોજન કરવાથી, પિષ્ટાન્ન એટલે કે મેંદાની અને અડદની ચીજોનું વધારે સેવન કરવાથી, આથાવાળી ચીજોનો વધારે પડતો ઉપયોગ કરવાથી, અપક્વ મધ તથા અત્યમ્લ ગોરસના સેવનથી, પચવામાં ભારે તથા અંદરના સ્ત્રોતો-સૂક્ષ્મ માર્ગોનો અવરોધ કરે એવા આહારનો વધારે પડતો ઉપયોગ કરવાથી, મળમૂત્રાદિ શરીરના પ્રાકૃત વેગ- આવેગોને લાંબા સમય સુધી રોકી રાખવાથી, અત્યધિક ઉષ્ણ, તીક્ષ્ણ અને સૂક્ષ્મ ગુણોવાળી તથા ખાટી, ખારી અને તીખી ચીજોનો સતત કે અધિક ઉપયોગ કરવાથી, દિવસે વધારે પડતું ઊંઘવાથી, ઉજાગરાથી, ઉપવાસથી, ગુસ્સાથી, ભયથી, ભૂખ્યા રહેવાથી, ટેન્શન-ચિંતા વગેરે કારણોથી પ્રકુપિત્ત થયેલુ વિદગ્ધ થઈને અમ્લપિત્ત ઉત્પન્ન કરે છે.